
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwyr unigol neu grwp o ddysgwyr, wedi’i seilio ar ddigwyddiad critigol a arsylwyd. 

Cyflwyniad 
Yn yr aseiniad hwn, dangoswyd dealltwriaeth feirniadol o ddamcaniaethau sydd yn cael traweffaith ar ddatblygiad, dysgu a lles plant. Wrth ddehongli’r holl wybodaeth, cyflwynwyd safbwynt beirniadol ar rôl yr athro wrth ystyried yr holl agweddon. Yn fanylach, ystyrir amrediad o agweddau ar gyfer arlwyo anghenion eang yr holl ddysgwyr wrth ddarparu Cwricwlwm i Gymru. Dangosir ymwybyddiaeth ddwfn o’r cwricwlwm sy’n datblygu yng Nghymru eisoes wrth ystyried y Pedwar Diben a Meysydd Dysgu a Phrofiad sydd yn gysylltiedig. Mae’n ffaith hysbys bod athrawon yn delio gyda chymaint o broblemau moesegol yn ddyddiol, atgyfnertha Sharipa-Lishchinsky (2010) hyn. Yn y traethawd yma mae’r drafodaeth yn ffocysu ar arsylwadau o gyd-destun dosbarth mewn Ysgol Gynradd. Yn ôl Bell et al (2019) mae arsylwi yn cael ei ddefnyddio fel dull i farnu a dadansoddi ymchwil o ddysgu mewn gwers. Mae’n ffordd effeithiol o asesu athrawon a gwerthuso ansawdd y wers.  Ystyrir digwyddiad critigol a arsylwyd ac ystyried ymhellach y goblygiadau wrth gysylltu ag ymwybyddiaeth o’r Cwricwlwm sy’n datblygu yng Nghymru. Yn ôl Tripp (1993) digwyddiad critigol yw ddehongliad pwysig o sut yr ydyn yn ymgymryd digwyddiad. Deallwn fod yna amrediad o ddigwyddiadau critigol yn cymryd lle mewn un wers. Er gwaethaf hyn, noda Tripp (1993) nid yw pob digwyddiad critigol yn angenrheidiol yn negyddol, gall ddigwyddiad critigol fod yn gadarnhaol. Noda Sharipa-lishchinsky (2010) y pwysigrwydd o athrawon yn adnabod problemau sydd yn gysylltiedig â digwyddiadau critigol er mwyn ymdopi yn well ar gyfer oblygiadau yn y dyfodol a gall ei herio.

Y Rol Adfyfyrio beirniadol 
Wrth ystyried rôl adfyfyrio feirniadol yn mewn arfer addysgu datblygol dealla eu bod yn elfen hanfodol wrth ddatblygu fel darpar athro ac ymhellach fel athro trwy gydol fy ngyrfa. Ategir Husu a Tirri (2007) wrth son ei bod yn ddyletswydd ar athrawon i fod yn gyfrifol o adfyfyrio ar bob digwyddiad critigol ymysg y dosbarth. Pwysleisia Dewey (1933) y pwysigrwydd o adfyfyrio. Creda Dewey (1933) bod unigolion gyda thri phriodoledd adfyfyriol, yn gyntaf bod a meddwl agored, yn ail synnwyr o gyfrifoldeb ac yn drydydd yr allu i ymroi i waith. Mae’r astudiaeth yma yn tynnu ar ymchwil pellach a chafodd ei gynnal gan ddamcaniaethwyr dysgu. Wnaeth Kolb (1984) datblygu model o adfyfyrio, mae’r model yma yn system o gylchdroi sydd yn pwysleisio arsylwi adfyfyriol. Bwriad y model yw ymgymryd profiadau, dysgu wrthynt a rhoi’r profiadau yma ar waith wrth adfyfyrio o’r profiad hwn. Yn yr un modd, mae athrawon yn dysgu a gan amlaf yn gwneud camgymeriadau felly wrth ystyried model Kolb (1984) mae’n bwysig bod athrawon yn adnabod ac asesu ei chamgymeriadau er mwyn datblygu yn broffesiynol. Creda Kolb (1984) ni all unigolyn dysgu o brofiadau os nad ydynt wedi arsylwi ac adlewyrchu yn ôl ar y profiad. Yn debyg i hyn, mae Gibbs (1988) yn dadlau ymhellach y pwysigrwydd o adfyfyrio wrth ddatblygu cylch adfyfyriol o chwe cham sydd yn ddehongliad o’r hyn sydd wedi digwydd a phethau i feddwl amdano ar gyfer digwyddiadau’r dyfodol. Creda Gibbs nid yw cael profiad uniongyrchol yn ddigon digonol, “Without reflecting upon this experience it may quickly be forgotten” (Gibbs, 1988, td. 1). Noda yn fodel adfyfyriol Gibbs trwy deimladau a meddyliau o’r adfyfyrio sydd yn galluogi unigolion i wella o’n profiadau. Wrth gymharu’r holl fodelau uchod gwelir gymaint o debygolrwydd yn ei syniadau a gellir cysylltu â senarios go iawn mewn cyd-destun dosbarth, er enghraifft mae athrawon a disgyblion yn Asesu ar Gyfer Dysgu. Ar sail y dystiolaeth sydd ar gael, mae’n deg dadlau bod adfyfyrio yn cymryd rhan allweddol yn dysgu ac addysgu.

Wrth ddadlau ymhellach ystyrir y cyswllt o’r Safonau Proffesiynol ac adfyfyrio, mae’r safonau hyn yn cyfeirio yn aml at elfennau o adfyfyrio. Yn ôl Llywodraeth Cymru (2017) bwriad y Safonau Proffesiynol o Statws Athro Cymwysedig (SAC) yw hyrwyddo staff a darpar athrawon wrth iddynt fynd ati a chasglu tystiolaeth ac asesu. Yn yr achos hwn dylid athrawon cofnodi ac adrodd er mwyn rhoi adborth i wella a datblygu ymhellach a chynyddu safon o’r profiad dysgu. Yn ôl Llywodraeth Cymru (2007) mae hyn yn ddisgrifiad o’r safon broffesiynol o fireinio’r addysg. Er gwaethaf hyn, mae’n bwysig bod athrawon yn dangos dealltwriaeth ddilys o ddilyniant mewn dysgu er mwyn hyrwyddo’r dysgu. Mae’r safon hon yn atgyfnerthu syniadau Gibbs o adlewyrchu a dysgu o brofiadau er mwyn datblygu ar gyfer y dyfodol. Dywed Tripp (1993) bod adfyfyrio a dadansoddi’n yn fanylach o’r digwyddiadau critigol yn cynnig cyfle prin i ehangu dealltwriaeth bellach o’r datblygiad o addysgeg. Mae syniadau Tripp (2011) yn cefnogi’r Safonau Proffesiynol gan eu bod yn ddyletswydd i athrawon cofnodi ac adrodd yn briodol gyda’r pwrpas o gyfoethogi’r profiad dysgu a sicrhau dealltwriaeth ddyfnach o’r dysgu.

Arsylwi 
Yn yr adran yma byddaf yn seilio’r wybodaeth ar dystiolaeth o ddigwyddiadau critigol fel rhan o arsylwi mewn cyd-destun dosbarth, sydd yn rhan hanfodol o fy Addysg Gychwynnol i Athrawon (AGA). Dywed Farrimond (2017) bod astudiaethau ym maes plant ac arfer addysgol mae’n hanfodol cadw preifatrwydd. O ganlyniad, trwy gydol y profiad yma o arsylwi dealla’r pwysigrwydd o gynnal parch, urddas ac anhysbysrwydd yr holl gyfranogwyr ar bob adeg wrth ystyried canllawiau British Educational Research Association (BERA, 2018). Yn ôl BERA (2018) mae’r canllawiau yma wedi cael ei dylunio gyda’r argraff o gefnogi ymchwilwyr addysgol wrth iddynt fynd ati a dadansoddi ymchwil i’r safon gorau phosib. Hynny yw dilynwyd canllawiau BERA “the confidential and anonymus treatment of participants’ data is considered the norm for the conduct of research” (BERA, 2018). Wrth ymhelaethu o’r dyfyniad uchod, bydd yr ysgol, staff a phlant yn aros yn anhysbys trwy gydol y traethawd hwn.
Wrth ystyried fy mhrofiad proffesiynol wrth ymweld â’r ysgol roedd yn brofiad gwybodus a hwyl. Wnes i ymweld ag Ysgol Gynradd Cymraeg sydd yn ysgol arloesol wrth ddarparu Cwricwlwm i Gymru. Lleolir yr ysgol yma ym mhentref yng Nghwm Tawe. Arsylwais amrediad o wersi yn y Cyfnod Sylfaen a Chyfnod Allweddol dau trwy gydol yr amser yn yr ysgol. Er gwaethaf hyn, canolbwyntiaf ar un digwyddiad critigol yn benodol. Yn yr achos hwn arsylwais ddosbarth blwyddyn chwech. Yn fanylach, yr oedd dau ar hugain o blant yn y dosbarth hwn. Gwelir cymysg o flwyddyn pump a chwech mewn un dosbarth megis y gwahaniaeth mewn galluoedd y disgyblion ac ymddygiad oedd yn gwrthdynnu disgyblion o’r dysgu. Er gwaethaf hynny, gwelir y disgyblion yn eistedd yn dawel ac yn barod i wrando ar yr athro. Wrth ystyried awyrgylch y dosbarth, roedd yn hwylus, amrediad o gyfleoedd i ddysgu ac yn gartrefol.
 
Y Ddigwyddiad Critigol 
Diben yr adran yma yw rhoi mewnwelediad o’r digwyddiad critigol a ddewiswyd. Yn fwy na hyn gwerthuswyd yn feirniadol y nodau’r camau dysgu ac addysgu sydd yn berthnasol. Yn yr adran hon dangoswyd ymwybyddiaeth o’r cwricwlwm sy’n datblygu yng Nghymru wrth wneud cyswllt â dibenion y cwricwlwm. Arsylwyd y digwyddiad critigol hwn yn wers gyntaf y diwrnod, ar yr ail ddiwrnod o ymweld ag ysgol A. Noda Tripp (2011, td.8) nid yw pob digwyddiad critigol yn angenrheidiol yn gritigol i’r athro, ond wrth arsylwi ar y wers a gwerthuso yn feirniadol sylwir elfennau critigol. Wrth adfyfyrio, arsylwir disgybl A oedd wedi ymddieithrio i ddechrau’r wers ac yn siglo ar y gadair. Wrth i’r athro dechrau’r wers wnaeth y disgybl eistedd yn daclus a gwrando yn astud. I ddechrau’r wers, wnaeth yr athro osod tasg annibynnol i’r dosbarth gwblhau. Gan nad oedd ddisgybl A ar dasg ac yn holi cwestiynau i’r athro yn aml, roedd yn codi cwestiynau ynglŷn â phwrpas y disgybl o fod mewn dosbarth prif ffrwd a heb gynorthwyydd. Dealla bod disgybl A yn holi cwestiynau megis diffyg canolbwyntio a gwrando wrth i’r athro esbonio. Gwelwyd cynnydd sylweddol yn ymddygiad ac ymrwymiad disgybl A wrth i’r athro hybu hyder a dyfalbarhad wrth iddo gynorthwyo’r disgybl i gwblhau’r dasg. Gellir ystyried ymchwil Bruner (1976) yn y maes yma wrth fod Bruner yn argyhoeddedig bod plant angen cymorth a chyngor wrth ei athrawon a rhieni er mwyn dysgu. Felly, dangosir elfen o sgaffald yn y wers hon wrth i’r athro cynnig arweiniad parhaus. Sylwir trwy gydol y wers pwysleisia’r athro’r pwysigrwydd o adnabod ein camgymeriadau a dysgu wrthynt. Yn fwy na hyn wnaeth yr athro adrodd ethos yr ysgol ac idiom yr wythnos sef ‘Paid rhoi ffidl yn y to’ er mwyn ysgogi ac annog y plant i ddyfalbarhau a chael agwedd cadarnhaol tuag at ei gwaith. Defnyddia’r athro elfen o wobrwyo er mwyn annog disgybl A i gwblhau’r dasg gan ddefnyddio system pwyntiau Dojo. Atgyfnerthir y strategaeth yma ymchwil gan ddamcaniaeth Pavlov (1936) o gyflyru clasurol. Wrth i’r wers terfynu, dywed yr athro bod gan ddisgybl A anhawster llythrennedd a rhifedd ac yn aros am ddatganiad wrth arbenigwyr i gadarnhau cymorth ychwanegol. Yn ogystal â hyn, mae gan ddisgybl A anhawster o ganolbwyntio a ffocysu are u waith sydd yn arwain at drafodaeth bellach.
Mae’r digwyddiad hyn wedi annog trafodaeth ar y pedwar diben o’r Cwricwlwm i Gymru. Yn ôl Llywodraeth Cymru (2015) gwelir cydgysylltiad gydag un o’r dibenion cwricwlwm yw ceisio sicrhau bod disgyblion yn datblygu i fod yn unigolyn iach a hyderus. Bwriad y diben hwn yw sicrhau bod plant yng Nghymru yn barod i fod yn aelodau o’i gymdeithas. Wrth ymglymu’r wers hon a’r diben hyn sylwir bod yr athro yn sicrhau bod y disgybl yn wynebu ei heriau ac yn eu trechu. Er gwaethaf hyn, wrth ymgymryd y strategaethau yma yn y dosbarth roedd yr athro ‘yn meithrin eu lles meddyliol ac emosiynol drwy ddatblygu hyder, cadernid ac empathi’ (Donaldson, G. 2015). Mae llawer o’r feirniadaeth bresennol yn cylchdroi i amgylch diben ychwanegol o Gwricwlwm i Gymru. Wrth werthuso ar y digwyddiad critigol, nodir bod yr athro yn calonogi disgybl A i ddyfalbarhau a mentro wrth gwblhau tasgau yn y wers sydd yn paratoi’r disgybl a’r dosbarth ehangach i fod “yn gyfranwyr mentrus, creadigol sydd yn mentro’n bwyllog” (Llywodraeth Cymru, 2015).

Adolygiad Llenyddiaeth
Yn yr adran hon dw i’n bwriadu archwilio a darganfod yn ansoddol y meysydd sydd ynghlwm a’r digwyddiad critigol. Pwysleisia’r pwysigrwydd ohonynt mewn cyd-destun dosbarth. Serch hynny, ymchwilia safbwyntiau damcaniaethol a pholisi sydd yn gysylltiedig er mwyn ei chefnogi. Un o’r meysydd a ddewiswyd wrth adlewyrchu ar y digwyddiad critigol yw Rheoli Ymddygiad mewn dosbarth.
Beth bynnag sy’n achosi problem ymddygiad unigolyn, mae ymyrraeth lwyddiannus yn galw am gamau deallus, gofalgar ar ran yr ysgol a’r asiantaethau cymorth allanol sy’n ymwneud ag anghenion yr unigolyn. 
                                                                                     (Steer, 2009, td. 49)
“For teachers, it is important to be as clear as possible about the nature of disruptive behaviour disorders, although several factors make this difficult” (Farrell, 2012, td. 125). Mae’n ffaith hysbys eu bod yn hanfodol rheoli ymddygiad mewn dosbarth er gwaethaf os maent yn gadarnhaol neu negyddol. Ategir Llywodraeth Cymru (2012) hyn wrth ddadlau gall ymddygiad disgybl gwaethygu cyn iddo wella ond mae cysondeb ac amynedd yn hollbwysig wrth ystyried newid yr ymddygiad i fod yn gadarnhaol. Pwysleisia’r Llywodraeth Cymru (2012) pwysigrwydd o reoli ymddygiad er mwyn creu amgylchedd strwythuredig a galluogi addysg. Er gwaethaf hyn, noda Van Lier et al (2004) bod disgyblion sydd yn arddangos ymddygiad amhriodol mewn dosbarth yn fwy tebygol o berfformio yn is nag eraill yn addysgol. Os nad yw disgybl wedi cael ei  disgyblu mae’n debygol o gael perthnasau gwael gyda theulu, cymryd rhan mewn troseddau a phroblemau iechyd meddwl. Fel y deallwn mai pob disgybl yn ymddwyn yn wahanol megis amrediad o resymau, dywed James (2016) maent yn bwysig i deilwra strategaethau ymddygiad i bob disgybl. Ategir Llywodraeth Cymru (2012) hyn wrth ystyried y digwyddiad critigol a ddewiswyd roedd yn ddyletswydd i’r athro arafu’r cyfarwyddiadau megis yr anhawster llythrennedd a rhifedd. Yn bennaf, roedd yn bwysig i ddenu diddordeb disgybl A ac atal unrhyw aflonyddwch er mwyn sicrhau yn ymrwymo yn y wers. Ychwanega Diedrich (2010, td. 11) at y ddadl wrth son bod gwobrwyo disgyblion yn ennyn ymddygiad cadarnhaol sydd yn arwain at amgylchedd addysgol effeithiol.

Yn ôl Dreikurs (1968) mae ymddygiad amhriodol yn cael ei ysgogi gan anghenion anwybodol. Wrth ystyried y digwyddiad critigol mae disgybl A yn dangos elfen o’r model yma wrth ennill sylw'r athro am gymorth. Gelwir hyn yn fodel Canlyniadau Rhesymegol. “If the motive for attention is satisfied, inappropriate behaviour associated with other motives will not be manifested” (Martella et al, 2012, td. 6). Ychwanega Martella et al (2012) safbwyntiau gwerthfawr wrth ddadlau ymhellach wrth ystyried modelau ymddygiad. Dengys yr athro elfen o’r fodel Disgyblaeth Bendant yn y wers, yn ôl Parsonson (2012) cafwyd y strategaeth yma ei ddatblygu yng nghanol y saithdegau sydd yn awgrymu maent yn effeithiol iawn gan fod athrawon ac ymarferwyr dal i ddefnyddio. Gwelir elfennau o’r ddisgyblaeth yma wrth fod yr athro yn ysgol A yn dal disgybl A yn ymddwyn yn dda wrth iddo gwblhau’r dasg. Serch hyn, defnyddia’r athro canlyniadau cadarnhaol a negyddol er mwyn annog y plentyn i ganolbwyntio. Er enghraifft, gadael disgybl A i benderfynu os mae angen cwblhau’r dasg er mwyn ennill pwyntiau Dojo neu gael ei chosbi os nad yw’r disgybl wedi cwbhlau’r gwaith.
Mynna Overall (2007) bod llawer o’r strategaethau addysgu a ddefnyddiwyd yn gyson yn dod o ddamcaniaeth Skinner o gyflyru gweithredol. Atgyfnertha Siencyn (2008) y pwynt hwn wrth ddadlau bod damcaniaeth Skinner yn seiliedig ar atgyfnerthiad o ymddygiad cadarnhaol yn ailadrodd. Yn ôl Diedrich (2010, td. 10) creda Skinner bod atgyfnerthiad cadarnhaol yn fwy effeithiol nag cosbi disgybl wrth iddynt geisio newid ymddygiad. Fel y noda yn ddisgrifiad o’r digwyddiad critigol defnyddia’r athro strategaeth o wobrwyo yn effeithiol i annog disgybl A i gaffael sgiliau a datblygu ymddygiad priodol yn y wers. Mynna Llywodraeth Cymru (2012) wrth ddefnyddio gwobrau fel dulliau atgyfnerthu mae angen iddynt fod yn rhywbeth y mae’r disgybl yn dyheu amdano ac yn awyddus i’w gael. O ganlyniad, dywed yr athro yn ysgol A ei fod wedi dewis defnyddio pwyntiau Dojo fel system gwobrwyo megis mae yna gystadleuaeth yn yr ysgol i weld pa ddosbarth gall ennill y mwyaf o bwyntiau. Mae hyn yn arwain at ddadl bellach o resymeg tu ol effeithiolrwydd o wobrwyo disgybl. Yn ol ymchwil, mae gwobrwyo disgyblion mewn cyd-destun dosbarth yn strategaeth effeithiol. Ategir astudiaethau Baranek (1996) wrth nodi bod gwobrwyo yn ysgogi plant felly maen nhw’n fwy tebygol o ennyn ei diddordeb. Dadlau Wheatley et al (2009) ymhellach bod y defnydd o atgyfnerthiad cadarnhaol yn hynod o effeithiol.
Creda bod y maes yma o reoli ymddygiad yn hynod o bwysig megis yr effaith caiff ymddygiad ar wers. Adroddwyd Ofsted (2014) y broblem fwyaf o ymddygiad gwael mae athrawon yn wynebu yw lefelau is o ganolbwyntio sydd yn arwain at ddisgyblion yn torri ar draws y wers. Wrth ystyried yr holl safbwyntiau damcaniaethol mae’n ffaith hysbys ei bod yn bwysig iawn i sicrhau bod athrawon yn rheoli ymddygiad yn gyson er mwyn i’r disgyblion deall sut i ymddwyn yn addas yn y dosbarth. Atgyfnertha Parsonson (2012) wrth nodi bod ymddygiad heriol yn cynyddu lefelau o straen i’r athro a disgyblion ac yn debygol o wrthdaro amcanion a phrosesau’r dysgu. Mae hyn yn cadarnhau bod ymddygiad heriol yn y dosbarth yn rhwystr i ddysgu.

Yr ail ystyriaeth yn yr adran hon yw Anghenion Addysgol Arbennig ond canolbwyntiaf yn benodol ar anawsterau llythrennedd a rhifedd. Dywed llywodraeth Cymru (2010) bod plant gan amlaf yn cael profiad o anhawster yn ystod eu haddysg, rhai yn fwy nag eraill. Dadlau Snap Cymru (d.d) ymhellach wrth nodi bod oddeutu un o bob pump o blant a phobl ifanc fod ag anghenion addysgol arbennig ar ryw adeg. Diffinia Anghenion addysgol arbenning yn Ddeddf Addysg (1996) fel plentyn sydd gydag anhawster dysgu sy’n galw am wneud darpariaeth addysgol arbenning ar ei chyfer. Er mwyn darparu cymorth o safon a chanllawiau o sut i deilwra addysg i blant ag anghenion addysgol arbennig, datblyga’r Llywodraeth Cymru Statws y Cod Ymarfer AAA yn y flwyddyn 2002. Mae’r cod yma yn berthnasol iawn i’r thema hon gan eu bod yn ganllaw i ysgolion ac athrawon o sut i fynd ati a delio gyda phlant ag anghenion addysgol arbennig. Gwyr pawb fod y ffynhonnell yma yn ddibynadwy tu hwnt gan mai’r Llywodraeth Cymru sydd wedi ei datblygu ac mae’n argyhoeddiad proffesiynol. Wrth ystyried arfer dda o ddarparu cwricwlwm i blant ag anghenion addysg arbennig, dywed Estyn (2020) ei bod yn hollol bwysig gosod targedau penodol a mesuradwy i bob disgybl. Er gwaethaf hyn, mae gosod targedau wedi profi i fod yn strategaeth hynod o effeithiol. Wrth fod athrawon yn teilwra gwaith i anghenion penodol wrth osod targedau o ansawdd uwch gyda’r bwriad o hyrwyddo cynnydd addysgol y disgyblion yn y dyfodol yn llwyddiannus iawn.

Un o’r agweddau pwysicaf ar y mater hwn yw sicrhau bod pob disgybl sydd ag Anghenion Addysg Arbennig yn cael mynediad i gwricwlwm cynhwysol. Noda llywodraeth Cymru (2021) ei bod wedi datblygu Cwricwlwm i Gymru i fod yn gwricwlwm sydd yn hygyrch i bob unigolyn. Hawlia Neddf Addysg (1996) dylid pob unigolyn ag anghenion addysg arbennig cael eu cynnwys mewn ysgolion prif ffrwd.  Ni ellir gwadu bod ymarferwyr proffesiynol yn dal ati i sicrhau bod yna fframweithiau ar gael er mwyn sicrhau bod plant yn cael mynediad i gwricwlwm cynhwysol. Tystiolaeth tuag at hyn yw bod deddfwriaeth Newydd wedi cael ei datblygu yn ddiweddar i gefnogi plant ag anghenion addysg arbennig i oresgyn rhwystrau i ddysgu. O ganlyniad datblygwyd Deddf Anghenion Dysgu Ychwanegol a’r Tribiwnlys addysg yng Nghymru (2021). Gwelir newidiadau i’r ddeddfwriaeth uwch yn ddiweddar, “Hyrwyddo proses integredig, gydweithredol o asesu, cynllunio a monitor sy’n hwyluso ymyriadau cynnar, amserol ac effeithiol” (Estyn, 2020, td. 60).
Wrth ystyried damcaniaeth perthnasol, dadlau Bronfenbrenner bod yr amgylchedd yn cael hynod o ddylanwad ar ddatblygiad plentyn. “Bronfenbrenner identified some interesting concepts regarding the multifaceted systems of influence on children’s lives” (Hayes, O’Toole a Halpenny, 2017, td. 13). Datblyga Bronfenbrenner system ecolegol i arddangos y dylanwadau ar blant, dadlau bod cartref, teulu ac ysgol yw’r ffactorau sydd yn cael y fwyaf effaith ar ddatblygiad plant. Gellir dadlau wrth ystyried safbwyntiau Cooper a Stewart (2013) bod yna tystiolaeth gryf am y cysylltiad rhwng datblygiad gwybyddol a chyrhaeddiad addysgol. Fel y deallwn nid yw pob plentyn yn cael yr un cyfleoedd er enghraifft ffactorau difreintiedig. “Mae dysgwyr dan anfantais yn fwy tebygol o wynebu rhwystrau perthnasol rhag gwneud cynnydd mewn llythrennedd” (Estyn, 2012, td. 9).
Un o’r agweddau pwysicaf ar y mater hwn yw’r feirniadaeth tu ol y strategaethau mae ysgolion yn defnyddio er mwyn teilwra’r cwricwlwm i blant sydd ag Anghenion Addysg Arbennig. Bwriad Cwricwlwm i Gymru yw creu’r cwricwlwm yn hygyrch i bob disgybl. “Mae’n hanfodol bod y cwricwlwm yn cael ei gynllunio i gefnogi a diwallu anghenion lles meddyliol, emosiynol, corfforol a chymdeithasol dysgwyr” (Llywodraeth Cymru, 2015, td. 21).

Adfyfyrio / Gwerthuso a’r Camau nesaf
Yn yr adran hon archwiliwyd rôl a natur adfyfyrio feirniadol yn y prif feysydd a dewiswyd. Wedi ystyried y dadleuon a’r holl gasgliadau o’r prosiect annibynnol hon mae wedi cyfoethogi fy nealltwriaeth ynglŷn â digwyddiadau critigol, rheoli ymddygiad ac Anghenion Addysg Arbennig. Wrth adfyfyrio a gwerthuso ar y digwyddiad critigol dysgwn y pwysigrwydd o adfyfyrio ar ein gwaith a dysgu ohono ar gyfer y dyfodol. Ystyria model adfyfyrio Kolb (1984) sydd yn pwysleisio arsylwi adfyfyriol fel ffordd o ddadansoddi a dod i gasgliadau yn sgil profiad. Mae’r ddau faes a soniwyd yn yr adolygiad llenyddiaeth yn plethu gyda’i gilydd wrth gysylltu gyda’r digwyddiad critigol penodol hyn. Wrth ystyried modelau adfyfyriol gwelir cydgysylltiad rhwng y ffyrdd mae athrawon yn gweithredu. Yn amlwg, mewn amgylchedd ysgol mae arsylwi yn cymryd lle yn aml, er enghraifft mae athrawon a disgyblion yn cael ei harsylw yn ddyddiol. Wrth gysylltu â damcaniaeth, dadlau model adfyfyrio Schön (1978), cryfder y model hwn yw adfyfyrio wrth iddynt weithredu. Mewn cyd-destun dosbarth gwelir fel athrawes yn adfyfyrio ar safon ei wers wrth iddynt ddysgu’r disgyblion.

Wrth werthuso o’r digwyddiad critigol gellir argymell i’r athro delio gyda rheoli ymddygiad mewn ffordd ddwys a chyson. Awgryma bod athrawon yn defnyddio strategaethau rheoli ymddygiad sydd wedi ei deilwra i bob disgybl yn seiliedig ar ei anghenion. Creda bod hyn yn hanfodol wrth ddeillio ar farn Van Lier et al (2004) o ymddygiad amhriodol yn arwain at debygrwydd yn lefelau academaidd yn gostwng. Wrth adlewyrchu ar y digwyddiad critigol sylwir bod yr athro yn ceisio sicrhau bod y disgyblion yn cyflawni gwaith yn y wers wrth iddo reoli'r ymddygiad. Ymhellach, dywed Van Lier et al (2004) gellir gosod y ffiniau y gall plant deimlo’n llwyddiannus er mwyn iddynt gyflawni gwaith. Mae casgliadau Carter (1970) o’r model ymddygiad yn cefnogi dylid athrawon paratoi cynllun disgyblaeth ar flaen llaw er mwyn cael strwythur wrth ddisgyblu’r disgyblion. Er gwaethaf hyn, wrth adlewyrchu ar y digwyddiad critigol mae’n amlwg bod yr ysgol gyfan gyda pholisi a chynllun ymddygiad. Ystyriwyd y camau nesaf, wrth gyfeirio at y fodel Disgyblaeth Bendant (Carter, 1970) dylai’r athro sicrhau ei fod yn rhannu’r polisi a chynllun yn eglur i’r disgybl ac arddangos yn y dosbarth er mwyn i’r plant fod yn ymwybodol o sut i ymddwyn a’r goblygiadau. Mae’r strategaeth yma wedi profi i fod yn effeithiol, dengys Estyn (2014) arfer dda o ddarparu rhaglen o reoli ymddygiad a gwelir gwahaniaeth amlwg. “Ers cyflwyno’r pecyn rheoli ymddygiad hwn, mae nifer y digwyddiadau difrifol wedi lleihau 66% dros gyfnod o dair blynedd” (Estyn, 2014).

Yr ail ystyriaeth yw sut i sicrhau bod disgyblion gydag Anghenion Addysgol Arbennig (AAA) yn cael y gorau o ddysgu. Yn amlwg mae yna amrediad o strategaethau mae athrawon yn defnyddio er mwyn cynorthwyo disgyblion gydag AAA. Yn bennaf, mae disgyblion gydag AAA yn debygol o gael cynorthwyydd dysgu i gefnogi ei anghenion. Noda yn God Anghenion Addysg Arbennig, “Mae gan lawer o blant sydd ag anghenion addysgol arbennig nifer o anawsterau ac maen tebygol y bydd y plant yn cymryd mwy o amser i gyflawni eu hamcanion addysgol” (Llywodraeth Cymru, 2004, td. 48).
O ganlyniad, wrth adfyfyrio ar y digwyddiad critigol gall yr athro ystyried cael cynorthwyydd dosbarth yn y dosbarth i gynorthwyo’r disgybl ag AAA er mwyn cefnogi, goruchwylio’r disgybl wrth iddo gyflawni eu gwaith. Yn ychwanegol, yn ystod gweithredu yn y blynyddoedd cynnar gellir athrawon ymgymryd AAA'r disgyblion ymhellach wrth ddatblygu cynllun addysg unigol (CAU). Noda Dewis Cymru (d.d.) mae’r cynllun hon yn pennu targedau academaidd, ymddygiadol a darparu cymorth ychwanegol. Wrth dynnu tua’r terfyn gellir ystyried rôl athrawon wrth fod yn adfyfyriol. Mae o leiaf dri phwynt pwysig i’w hystyried yn deillio o’r gosodiad uchod. Dywed Dewey (1933) bod yna tair priodoledd wrth fod person yn adfyfyrio. Yn gyntaf bod â meddwl agored, dangos cyfrifoldeb ac yn drydydd yr allu i ymroi i’r gwaith.

Casgliad 
I gloi, dysgwn ystod o safbwyntiau wrth adfyfyrio a gwerthuso’n feirniadol ystod o’r agweddau gwahanol ar gyfer bodloni anghenion amrywiol yr holl ddysgwyr a'r rheolaeth o ymddygiad mewn senario dosbarth. Down i’r casgliad ei bod yn cysylltu â rôl yr ymarferydd adfyfyriol yng Nghymru a’r Safonau Proffesiynol Newydd ar gyfer Addysgu ac Arweinyddiaeth. Noda ERW (2018) datblygwyd y Llywodraeth y safonau hyn gyda’r bwriad o ganolbwyntio ar yr elfennau hanfodol o weithredu fel athro. Dengys yr holl ddadleuon o’r damcaniaethau a modelau adfyfyriol y pwysigrwydd o adfyfyrio Ni ellir gwadu bod yr athro a soniwyd yn y digwyddiad critigol yn datblygu ei Safonau Proffesiynol wrth addysgu. Datblygir yr athro'r safon Arweinyddiaeth gyda’r bwriad o helpu i gynyddu addysgeg effeithiol. Yn deillio o hyn, ategir Llywodraeth Cymru (2017) mae’r athro yn datblygu safon arweinyddiaeth wrth sicrhau eglurder wrth ddysgu, ymrwymiad yn y wers a sicrhau cysondeb. Ar wahân i hynny gellid hefyd dadlau bod yr athro yn datblygu addysgeg yn arloesol. Gan bod yr athro yn rheoli ymddygiad yn y dosbarth, yn eiriau’r Llywodraeth Cymru (2017) “Mae’r athro mewn rôl adweinyddol ffurfiol yn sicrhau amodau cadarnhaol ar gyfer arloesi cydlynol y gellir ei reoli” (Llywodraeth Cymru, 2017, td. 2).
Wedi ystyried yr holl ddadleuon hyn rhaid dod i’r casgliad bod yna cydgysylltiad eglur rhwng gofynion y cwricwlwm yng Nghymru, rôl adfyfyrio feirniadol mewn cyd-destun addysgol. Fodd bynnag, defnyddir athrawon rôl adfyfyrio wrth ddarparu’r cwricwlwm. Ystyria safbwynt Campoy (2005) bod athrawon yn chwarae rôl adfyfyriol yn angenrheidiol i ddatblygu ei hun wrth iddynt ddysgu ac addysgu. Er gwaethaf hyn, atgyfnertha Campoy (2005) mae’n ddyletswydd i athrawon fod yn adfyfyriol er mwyn adfyfyrio ar beth maent wedi gwneud yn llwyddiannus ac efallai gwella o’r beth sydd angen arnynt erbyn y wers nesaf. Wedi ystyried y dadleuon a’r holl gasgliadau yn deillio o’r digwyddiad critigol mae wedi dangos dealltwriaeth feirniadol a gwerthusiad o agweddau gwahanol. Wrth dynnu tua’r terfyn noda Llywodraeth Cynulliad Cymru (2008) nod addysg yng Nghymru yw paratoi pob dysgwyr yn annibynnol i fod yn ddinasyddion effeithiol yn bersonol ac yn gymdeithasol. Er gwaethaf hyn, drwy ddarparu profiadau dysgu lle gallant ddatblygu a defnyddio ystod o sgiliau, agweddau a gwerthoedd yn yr ysgol a chymdeithas ehangach. I gefnogi'r safbwyntiau uchod ystyrir y pedwar diben o’r Cwricwlwm i Gymru, i ddysgu ac addysgu’r disgyblion i fod yn uchelgeisiol, egwyddorol, hyderus a fentrus. (Llywodraeth Cymru, 2015).

Nifer o eiriau: 4163













Atodiadau
Cofnod 1
	Dyddiad ac amser, grŵp blwyddyn: 

Wnaeth yr arsylwad hwn cymryd lle ar ail ar hugain o Fedi 2021 am 11 o’r gloch. Digwyddodd yn Flwyddyn 3 gyda 22 o ddisgyblion. Roedd yna gynorthwyydd yn y dosbarth.


	Ble a phryd : 

Wrth ystyried cyd-destun y wers y Maes Dysgu a Phrofiad oed Mathemateg a Rhifedd. Nod y wers oedd ‘Cyfrifwch cyfransymiau arian’. 


	Beth ddigwyddodd –
Er mwyn ennyn diddordeb y disgyblion ar ddechrau'r wers wnaethon weithgaredd fel dosbarth o gyfri cost ffrwythau oedd ar y bwrdd gwyn. I herio’r plant ymhellach ei thasg trwy gydol y wers oedd adio tair peth oedd yn gwneud £1. Os bydd y disgyblion yn ennill y dasg yma roedd yr athrawes am wobrwyo gyda thri phwynt Dojo. Gellir gweld bod y plant yn awyddus i ddatrys yr her yma wrth fod yr athrawes wedi dangos elfen o gystadleuaeth.
Roedd yn amser iddyn nhw ymarfer cwestiynau yn ei llyfrau ond erbyn hyn roedd grŵp wedi mynd allan gyda’r cynorthwyydd i ymarfer ymhellach gan fod yna anawsterau llythrennedd a rhifedd gyda’r grŵp yma.
Sylwais wrth arsylwi bod un plentyn yn gwrthdynnu eraill o’r wers wrth ganu, dawnsio a bod yn wirion. Esboniodd yr athrawes i mi fod yr unigolyn yma yn aros am ddatganiad o anhawster llythrennedd a rhifedd gan fod yna diffyg dealltwriaeth a chanolbwyntio ym mhob gwers.
Wnaeth yr athrawes nodi bod yna dau fachgen yn y dosbarth sydd gydag anawsterau rhifedd a llythrennedd. (Un sydd yn methu canolbwyntio ond yn deall cyd-destun y gwaith. Yr unigolyn arall sydd methu deall y gwaith yn gyfan gwbl felly mae’r disgybl hyn yn cael cymorth ychwanegol gydag un o’r athrawon mathemateg uwchradd yn yr ysgol).
Ar ddiwedd y wers, roedd yna sesiwn o Les felly roedd pob disgybl yn sefyll tu ôl ei ddesg. Wnaeth yr athrawes chwarae cerddoriaeth Tsieineaidd i ymlacio’r plant cyn iddynt gael cinio. Wnaethon ymestyn, technegau anadlu fel rhan o fyfyrdod. Mae hyn yn hybu Iechyd a Lles y disgyblion.

	Meysydd y gellir eu harchwilio - 

Maes gellir eu harchwilio wrth adfyfyrio o’r arsylwad hon yw’r theori o gyflyru clasurol wrth wobrwyo’r disgyblion er mwyn hybu gwelliant yn ei gwaith. Gellir dadlau bod yna elfen o fodel ymddygiad sef Disgyblaeth Bendant wrth fod yr athrawes yn argyhoeddi bod ymddygiad yn fudd iddyn nhw.
Wrth fod yr athrawes yn ychwanegu Lles yn y wers mae hyn yn hyrwyddo Iechyd Emosiynol a Lles cadarnhaol.


	Nodiadau – 

Dyma’r wers cyn cinio felly roedd y disgyblion wedi cynhyrfu ac yn edrych ymlaen at amser cinio. Roedd llawer o siarad a cherdded o gwmpas yn mynd ymlaen yn y dosbarth ond unwaith roedd y cynorthwyydd wedi mynd a grŵp allan o’r dosbarth roedd y dosbarth wedi tawelu ychydig.




















Cofnod 2

	Dyddiad ac amser, grŵp blwyddyn: 

Arsylwir y dosbarth ar ail ar hugain o Fedi 2021 am 10:40 y bore. Yr ail wers o’r ddiwrnod yn ddosbarth derbyn, roedd naw o blant yn y dosbarth ar y diwrnod hwn ond fel arfer mae yna hugain o blant. Nid oedd athrawes yn y dosbarth gan ei bod ar CPA felly roedd dau gynorthwyydd yn y dosbarth.

	Ble a phryd : 

Ar ddechrau’r wers eisteddodd y plant ar y carped ac wedyn ei wahanu mewn i grwpiau tasg.
Y Maes Dysgu a Phrofiad oedd yn cael ei dysgu yn y wers hon oedd Mathemateg a Rhifedd. 

	Beth ddigwyddodd – 

Ar ddechrau’r wers wnaeth y cynorthwyydd gwneud gweithgaredd gyda’r plant fel cyflwyniad i’r wers. Y gweithgaredd hwn oedd cyfri i deg gyda’i gilydd a chanu caneuon o gyfri er mwyn atgoffa’r plant o’r rhifau a threfn y rhifau (1 bys, 2 bys, 3 bys yn dawnsio).
I ddilyn gwnaeth y cynorthwyydd gwahanu’r dosbarth mewn i dri grŵp, un grŵp yn ymarfer ysgrifennu rhifau gyda chymorth un o’r cynorthwyydd, ail grŵp yn ymarfer cyfri gydag eirth ac y trydydd grŵp yn chwarae gemau rhifedd ar yr iPad.
Athrawes wedi adnabod yn y grŵp bod un plentyn yn ansicr o sut i dangos 8 bys ac yn gofyn iddo feddwl a cheisio trial eto ond mae’r plant arall ar y bwrdd yn gwaedu’r ateb ac arddangos i’r plentyn. Mae’r athrawes yn gofyn iddo ail-wneud er mwyn sicrhau ei bod yn gallu llwyddo. Mae’r plentyn wedi cael siom oherwydd bod ef yn anghywir ond mae’r athrawes yn dweud wrtho eu bod yn iawn iddo fod yn anghywir a dysgu o gamgymeriadau ond yn bwysicaf mae’r plentyn wedi hunan - asesu a deall ble mae wedi mynd yn anghywir.
Yn ogystal â hyn, wnaeth y cynorthwyydd tasg gydag un plentyn gan eu bod yn gweld yn anodd canolbwyntio ac yn gweld mathemateg yn anodd. Felly, mae’r cynorthwyydd yn cadarnhau'r plentyn ei bod yn gallu gwneud ac yn dangos cymhelliant iddynt gwblhau’r dasg. Cynorthwyydd yn siarad yn gadarn at y plentyn ac mae’r plentyn yn diflasu gyda’r dasg. Ond maen pwysig ei bod yn cwblhau’r dasg felly mae’n cynorthwyo’r disgybl ac ysgogi’r plentyn i orffen wrth ddweud wrth ‘Os buost ti’n cwblhau’r tasgau yma fe fyddi di yn cael pwyntiau Dojo a bydd rhaid i ti dangos i Mrs X y gwaith called yr wyt wedi cyflawni’. Erbyn hyn, mae’r disgybl nol ar dasg oherwydd mae’n disgwyl gwobr.
Ar ddiwedd y wers roedd y cynorthwyydd yn gwobrwyo’r plant gyda phwyntiau Dojo er mwyn dathlu ymddygiad a gwaith cadarnhaol.

	Meysydd y gellir eu harchwilio - 

Yn y wers hon wnaeth yr athrawes sicrhau bod yna elfen o’r Fframwaith Cymhwysedd Digidol wrth fod y disgyblion yn cael cyfle i ddatblygu sgiliau digidol a rhifedd ar yr iPad. Gan fod y cynorthwyydd yn dweud wrth y disgyblion ‘Os byddet yn cwblhau’r gwaith yma yn dda fyddi di yn cael pwyntiau Dojo’ mae hyn yn dathlu llwyddiant. Arweiniodd hyn at astudiaeth ymhellach o ddamcaniaeth Pavlov (1980) o gyflyru clasurol.

	Nodiadau – 

Roedd yr amgylchedd wedi cael ei rheoli wrth fod y disgyblion wedi cael ei rhannu mewn i wahanol grwpiau. Wrth wneud hyn roedd y cynorthwyydd yn gallu cyflawni gwaith gyda’r plant. Er gwaethaf hyn, fel roedd y wers yn mynd ymlaen roedd yna wrthdyniadau gan fod rhai plant yn chwarae felly roedd fwy o sŵn.

















Cofnod 3 
	Dyddiad ac amser, grŵp blwyddyn: 
23/09/2021. 
Cymysg o Flwyddyn pump a chwech gan fod yna wahaniaethau mewn lefelau allu. Roedd yna 22 o blant yn y dosbarth.


	Ble a phryd : 

Y Maes Dysgu a Phrofiad yn y wers hon oedd Mathemateg, Llythrennedd a rhifedd. Ar ddiwedd y wers wnaethon weithgaredd sydd yn seiliedig â’r Maes Dysgu a Phrofiad Iechyd a Lles.


	Beth ddigwyddodd – 

I ddechrau’r wers, tasg y disgyblion oedd ymarfer ei sillafu gan fod prawf sillafu gyda nhw yfory felly roedd angen iddynt ddewis geirfa wrth y bwrdd gwyn i ffurfio brawddegau. Yn aml, sylwais fod yr athro yn cysuro’r plant eu bod yn iawn i wneud camgymeriadau ac yn atgyfnerthu nad oes cwestiwn dwl i gael ac mae’n hollol iawn i wneud camgymeriadau a dysgu o rain.
Wrth fod y wers yn mynd yn i flaen roedd yn amser iddynt wneud mathemateg felly pwnc y wers hon oedd lluosi. Yn gyntaf, i ennyn diddordeb y plant roeddwn yn ymarfer ei thablau.
Trwy gydol y wers, sylwais fod plentyn un yn gofyn am gymorth o hyd ac yn eistedd yn rhyfeddu am sut/beth i wneud. Ar wahân i hyn roedd y plentyn yn siglo ar y gadair, siarad â’r plentyn drws nesaf iddo a dim yn canolbwyntio ar y dasg. Er mwyn cwblhau’r dasg roedd yr athro yn dechrau o’r cwestiynau syml er mwyn cynyddu ei hyder i fynd ati i herio ei hun. Roedd yr athro yn treulio amser gydag ef i helpu ac annog iddo ddyfalbarhau wrth ddefnyddio ‘idiom yr wythnos’ sef ‘paid rhoi ffidl yn y to’. Yn ychwanegol wnaeth yr athro dathlu llwyddiant plentyn un wrth roi gwobr o bwyntiau Dojo iddo. Ar ddiwedd y wers wnaeth yr athro dweud bod y disgybl yma gydag anhawster i ganolbwyntio yn y wers ac anhawster llythrennedd a rhifedd.  
Ar ôl i’r plant cwblhau’r cwestiynau yr oedd yn amser iddyn nhw hunan asesu gyda phen gwyrdd. Wrth fod y wers yn terfynu roedd yn amser i wneud ychydig o Les cyn amser egwyl felly wnaethon dasg o wylio fideo oedd yn gwestiwn iddyn nhw ddatrys fel dosbarth. Roedd hyn yn gyfle i’r disgyblion trafod gyda’i chyfoedion, datrys problem, bod yn feirniadol am y pwnc a dadansoddi gwybodaeth.
Wnaeth yr athro ddefnyddio acronym yr ysgol sef ‘Dysgu Gorau, Dysgu Byw’ wrth fod y disgyblion yn ateb yn gywir ac yn gweithio’n galed.


	Meysydd y gellir eu harchwilio - 

Wrth arsylwi ar blentyn un sylwais fod yna anhawster canolbwyntio wrth wneud tasg ac anhawster deall y gwaith wrth iddo ofyn i’r athro am gymorth trwy gydol y wers. Nad oedd plentyn un yn gallu cwblhau tasg heb gymorth. Wrth fod yr athro yn esbonio iddo a threulio amser wrth fynd ati ac ateb y cwestiynau syml roedd yn denu diddordeb plentyn un. Er mwyn annog y plentyn canolbwyntio a chwblhau’r dasg wnaeth yr athro dweud ‘Os wneu di orffen y dasg byddai’n gwobrwyo di gyda phwyntiau Dojo’ yn syth wnaeth plentyn un fynd ati a chwblhau’r dasg a lwyddodd y plentyn ateb y cwestiynau yn gywir. Gellir dadlau bod hyn yn portreadu elfen o ddamcaniaeth ymddygiadol o atgyfnerthiad cadarnhaol. Yn ogystal â hyn gellir archwilio yn ddyfnach o ddefnyddioldeb o sgaffald a’r Parth Datblygiadol Procsimol.
Gellir dadlau ymhellach wrth ystyried yr athro yn dathlu llwyddiant trwy gydol y wers yn hytrach na adnabod unrhyw ymddygiad negyddol. Defnyddio atgyfnerthiad cadarnhaol wrth i’r disgyblion cyflawni yn dda, er enghraifft gwobrwyo’r plant gyda phwyntiau Dojo. Arweiniodd hyn at astudiaeth ymhellach o ddamcaniaeth Pavlov (1980) o gyflyru clasurol. Yn ogystal â hyn mae’n dangos elfen o fodel ymddygiad o Ddisgyblaeth Bendant wrth fod yr athro yn dal ymddwyn da yn hytrach na chanolbwyntio ar ymddygiad gwael.


	Nodiadau – 
Dyma’r wers gyntaf o’r diwrnod felly mae’r disgyblion yn barod i ddysgu ac yn canolbwyntio ar fwyd ei ddesgiau. Trwy gydol y wers roedd y plant yn gwrando ac roedd ymddygiad a disgyblaeth gadarnhaol. Un o’r prif beth wnaeth sefyll allan i mi yn wers yma roedd yr athro yn atgoffa’r plant i fod yn unigolion hyderus ac mae’n iawn i wneud camgymeriadau.
Nod y wers hon oedd ymarfer lluosi/rhannu. Creda bod y wers hon yn llwyddiannus gan fod pob unigolyn yn cyfrannu ac yn ymateb nôl i’r athro. Roedd yr athro pendant wedi denu sylw a diddordeb pob unigolyn.

